《貂裘换酒》
宋代·胡斗南

一碧无情树。悄无声、半庭月色，影筛无数。客底青春容易掷，落尽桐花几许。

便吻血、啼干何补。空抱无穷家国恨，莫柳丝、能绾游踪驻。

怎不识，早归去。

去年为尔寻归路。觉留连、他乡虽适，终非吾土。今日故园春正好，闭户奈无乐趣。

还道是、浪游堪据。满地干戈行不得，更鹧鸪、啼到声声苦。

谁伴我，觅归处。

作者简介：胡斗南，号贯斋，庐陵（今江西吉安）人（《江西诗徵》卷二四）。宋遗民。今录诗十三首。